శ్రీ మహిషాసుర మర్దినీ స్తోత్రమ్

అయి గిరినన్దిని నన్దితమేదిని విశ్వ-వినోదిని నన్దనుతే
గిరివర విన్ధ్య-శిరో‌உధి-నివాసిని విష్ణు-విలాసిని జిష్ణునుతే |
భగవతి హే శితికణ్ఠ-కుటుమ్బిణి భూరికుటుమ్బిణి భూరికృతే
జయ జయ హే మహిషాసుర-మర్దిని రమ్యకపర్దిని శైలసుతే || ౧ ||

సురవర-హర్షిణి దుర్ధర-ధర్షిణి దుర్ముఖ-మర్షిణి హర్షరతే
త్రిభువన-పోషిణి శఙ్కర-తోషిణి కల్మష-మోషిణి ఘోషరతే |
దనుజ-నిరోషిణి దితిసుత-రోషిణి దుర్మద-శోషిణి సిన్ధుసుతే
జయ జయ హే మహిషాసుర-మర్దిని రమ్యకపర్దిని శైలసుతే || ౨ ||

అయి జగదమ్బ మదమ్బ కదమ్బవన-ప్రియవాసిని హాసరతే
శిఖరి-శిరోమణి తుఙ-హిమాలయ-శృఙ్గనిజాలయ-మధ్యగతే |
మధుమధురే మధు-కైతభ-గఞ్జిని కైతభ-భఞ్జిని రాసరతే
జయ జయ హే మహిషాసుర-మర్దిని రమ్యకపర్దిని శైలసుతే || ౩ ||

అయి శతఖణ్డ-విఖణ్డిత-రుణ్డ-వితుణ్డిత-శుణ్డ-గజాధిపతే
రిపు-గజ-గణ్డ-విదారణ-చణ్డపరాక్రమ-శౌణ్డ-మృగాధిపతే |
నిజ-భుజదణ్డ-నిపాటిత-చణ్డ-నిపాటిత-ముణ్డ-భటాధిపతే
జయ జయ హే మహిషాసుర-మర్దిని రమ్యకపర్దిని శైలసుతే || ౪ ||

అయి రణదుర్మద-శత్రు-వధోదిత-దుర్ధర-నిర్జర-శక్తి-భృతే
చతుర-విచార-ధురీణ-మహాశయ-దూత-కృత-ప్రమథాధిపతే |
దురిత-దురీహ-దురాశయ-దుర్మతి-దానవ-దూత-కృతాన్తమతే
జయ జయ హే మహిషాసుర-మర్దిని రమ్యకపర్దిని శైలసుతే || ౫ ||

అయి నిజ హుఙ్కృతిమాత్ర-నిరాకృత-ధూమ్రవిలోచన-ధూమ్రశతే
సమర-విశోషిత-శోణితబీజ-సముద్భవశోణిత-బీజ-లతే |
శివ-శివ-శుమ్భనిశుమ్భ-మహాహవ-తర్పిత-భూతపిశాచ-పతే
జయ జయ హే మహిషాసుర-మర్దిని రమ్యకపర్దిని శైలసుతే || ౬ ||

ధనురనుసఙ్గరణ-క్షణ-సఙ్గ-పరిస్ఫురదఙ్గ-నటత్కటకే
కనక-పిశఙ్గ-పృషత్క-నిషఙ్గ-రసద్భట-శృఙ్గ-హతావటుకే |
కృత-చతురఙ్గ-బలక్షితి-రఙ్గ-ఘటద్-బహురఙ్గ-రటద్-బటుకే
జయ జయ హే మహిషాసుర-మర్దిని రమ్యకపర్దిని శైలసుతే || ౭ ||

అయి శరణాగత-వైరివధూ-వరవీరవరాభయ-దాయికరే
త్రిభువనమస్తక-శూల-విరోధి-శిరోధి-కృతా‌உమల-శూలకరే |
దుమి-దుమి-తామర-దున్దుభి-నాద-మహో-ముఖరీకృత-దిఙ్నికరే
జయ జయ హే మహిషాసుర-మర్దిని రమ్యకపర్దిని శైలసుతే || ౮ ||

సురలలనా-తతథేయి-తథేయి-తథాభినయోదర-నృత్య-రతే
హాసవిలాస-హులాస-మయిప్రణ-తార్తజనేమిత-ప్రేమభరే |
ధిమికిట-ధిక్కట-ధిక్కట-ధిమిధ్వని-ఘోరమృదఙ్గ-నినాదరతే
జయ జయ హే మహిషాసుర-మర్దిని రమ్యకపర్దిని శైలసుతే || ౯ ||

జయ-జయ-జప్య-జయే-జయ-శబ్ద-పరస్తుతి-తత్పర-విశ్వనుతే
ఝణఝణ-ఝిఞ్ఝిమి-ఝిఙ్కృత-నూపుర-శిఞ్జిత-మోహితభూతపతే |
నటిత-నటార్ధ-నటీనట-నాయక-నాటకనాటిత-నాట్యరతే
జయ జయ హే మహిషాసుర-మర్దిని రమ్యకపర్దిని శైలసుతే || ౧౦ ||

అయి సుమనః సుమనః సుమనః సుమనః సుమనోహర కాన్తియుతే
శ్రితరజనీరజ-నీరజ-నీరజనీ-రజనీకర-వక్త్రవృతే |
సునయనవిభ్రమ-రభ్ర-మర-భ్రమర-భ్రమ-రభ్రమరాధిపతే
జయ జయ హే మహిషాసుర-మర్దిని రమ్యకపర్దిని శైలసుతే || ౧౧ ||

మహిత-మహాహవ-మల్లమతల్లిక-మల్లిత-రల్లక-మల్ల-రతే
విరచితవల్లిక-పల్లిక-మల్లిక-ఝిల్లిక-భిల్లిక-వర్గవృతే |
సిత-కృతఫుల్ల-సముల్లసితా‌உరుణ-తల్లజ-పల్లవ-సల్లలితే
జయ జయ హే మహిషాసుర-మర్దిని రమ్యకపర్దిని శైలసుతే || ౧౨ ||

అవిరళ-గణ్డగళన్-మద-మేదుర-మత్త-మతఙ్గజరాజ-పతే
త్రిభువన-భూషణభూత-కళానిధిరూప-పయోనిధిరాజసుతే |
అయి సుదతీజన-లాలస-మానస-మోహన-మన్మధరాజ-సుతే
జయ జయ హే మహిషాసుర-మర్దిని రమ్యకపర్దిని శైలసుతే || ౧౩ ||

కమలదళామల-కోమల-కాన్తి-కలాకలితా‌உమల-భాలతలే
సకల-విలాసకళా-నిలయక్రమ-కేళికలత్-కలహంసకులే |
అలికుల-సఙ్కుల-కువలయమణ్డల-మౌళిమిలద్-వకులాలికులే
జయ జయ హే మహిషాసుర-మర్దిని రమ్యకపర్దిని శైలసుతే || ౧౪ ||

కర-మురళీ-రవ-వీజిత-కూజిత-లజ్జిత-కోకిల-మఞ్జురుతే
మిలిత-మిలిన్ద-మనోహర-గుఞ్జిత-రఞ్జిత-శైలనికుఞ్జ-గతే |
నిజగణభూత-మహాశబరీగణ-రఙ్గణ-సమ్భృత-కేళితతే
జయ జయ హే మహిషాసుర-మర్దిని రమ్యకపర్దిని శైలసుతే || ౧౫ ||

కటితట-పీత-దుకూల-విచిత్ర-మయూఖ-తిరస్కృత-చన్ద్రరుచే
ప్రణతసురాసుర-మౌళిమణిస్ఫురద్-అంశులసన్-నఖసాన్ద్రరుచే |
జిత-కనకాచలమౌళి-మదోర్జిత-నిర్జరకుఞ్జర-కుమ్భ-కుచే
జయ జయ హే మహిషాసుర-మర్దిని రమ్యకపర్దిని శైలసుతే || ౧౬ ||

విజిత-సహస్రకరైక-సహస్రకరైక-సహస్రకరైకనుతే
కృత-సురతారక-సఙ్గర-తారక సఙ్గర-తారకసూను-సుతే |
సురథ-సమాధి-సమాన-సమాధి-సమాధిసమాధి-సుజాత-రతే
జయ జయ హే మహిషాసుర-మర్దిని రమ్యకపర్దిని శైలసుతే || ౧౭ ||

పదకమలం కరుణానిలయే వరివస్యతి యో‌உనుదినం న శివే
అయి కమలే కమలానిలయే కమలానిలయః స కథం న భవేత్ |
తవ పదమేవ పరమ్పద-మిత్యనుశీలయతో మమ కిం న శివే
జయ జయ హే మహిషాసుర-మర్దిని రమ్యకపర్దిని శైలసుతే || ౧౮ ||

కనకలసత్కల-సిన్ధుజలైరనుషిఞ్జతి తె గుణరఙ్గభువం
భజతి స కిం ను శచీకుచకుమ్భత-తటీపరి-రమ్భ-సుఖానుభవమ్ |
తవ చరణం శరణం కరవాణి నతామరవాణి నివాశి శివం
జయ జయ హే మహిషాసుర-మర్దిని రమ్యకపర్దిని శైలసుతే || ౧౯ ||

తవ విమలే‌உన్దుకలం వదనేన్దుమలం సకలం నను కూలయతే
కిము పురుహూత-పురీన్దుముఖీ-సుముఖీభిరసౌ-విముఖీ-క్రియతే |
మమ తు మతం శివనామ-ధనే భవతీ-కృపయా కిముత క్రియతే
జయ జయ హే మహిషాసుర-మర్దిని రమ్యకపర్దిని శైలసుతే || ౨౦ ||

అయి మయి దీనదయాళుతయా కరుణాపరయా భవితవ్యముమే
అయి జగతో జననీ కృపయాసి యథాసి తథానుమితాసి రమే |
యదుచితమత్ర భవత్యురరీ కురుతా-దురుతాపమపా-కురుతే
జయ జయ హే మహిషాసుర-మర్దిని రమ్యకపర్దిని శైలసుతే || ౨౧ ||

Web Url: http://www.vignanam.org/veda/sree-mahishaasura-mardini-stotram-shuddhatelugu.html